CELEX: 62009CN0321
Language: fi
Date: 2009-06-11 00:00:00
Title: Asia C-321/09 P: Valitus, jonka Helleenien tasavalta on tehnyt 10.8.2009 yhteisöjen ensimmäisen oikeusasteen tuomioistuimen (kahdeksas jaosto) asiassa T-33/07, Helleenien tasavalta v. Euroopan yhteisöjen komissio, 11.6.2009 antamasta tuomiosta

10.10.2009   
            
            
               FI
            
            
               Euroopan unionin virallinen lehti
            
            
               C 244/3
            
         Valitus, jonka Helleenien tasavalta on tehnyt 10.8.2009 yhteisöjen ensimmäisen oikeusasteen tuomioistuimen (kahdeksas jaosto) asiassa T-33/07, Helleenien tasavalta v. Euroopan yhteisöjen komissio, 11.6.2009 antamasta tuomiosta
   (Asia C-321/09 P)
   2009/C 244/05
   Oikeudenkäyntikieli: kreikka
   
      Asianosaiset
   
   
      Valittaja: Helleenien tasavalta (asiamies: I. Chalkias)
   
      Muu osapuoli: Euroopan yhteisöjen komissio
   
      Vaatimukset
   
   
               —
            
            
               Valitus ja esitetyt perusteet on otettava tutkittavaksi.
            
         
               —
            
            
               Ensimmäisen oikeusasteen tuomioistuimen tuomio on kumottava.
            
         
               —
            
            
               Valittajan kanne on hyväksyttävä osittain.
            
         
               —
            
            
               Valittajan oikeudenkäyntikulut on määrättävä komission korvattaviksi.
            
         
      Oikeudelliset perusteet ja pääasialliset perustelut
   
   Valittaja väittää, että
   
               1)
            
            
               ensimmäisen oikeusasteen tuomioistuin on tulkinnut ja soveltanut väärin oikeusvarmuuden periaatetta, koska se on riidanalaisessa tuomiossaan yhtäältä katsonut, että kontradiktorinen tarkastusmenettely kesti kiistatta erityisen kauan, koska se alkoi 9.11.1999, kun ensimmäinen tarkastus tehtiin, ja saatettiin päätökseen 15.12.2006, kun riidanalainen päätös julkaistiin, vaikka se kuitenkin katsoi Helleenien tasavallan mukaan virheellisesti, että tällä toteamuksella oli suhteellisen vähäinen merkitys EMOTR:n tilien tarkastamista koskevan menettelyn yhteydessä, ja katsoi, että oikeusvarmuuden periaatetta ei ollut loukattu, ja että
            
         
               2)
            
            
               ensimmäisen oikeusasteen tuomioistuimen riidanalainen tuomio sisältää virheellisiä ja ristiriitaisia perusteluja, sillä vaikka ensimmäisen oikeusasteen tuomioistuin katsoi, että komissio tulkitsi ja sovelsi virheellisesti asetuksen 1201/89 12 artiklan 1 kohdan a alakohtaa ja että Helleenien tasavallan esittämä kumoamisperuste oli perusteltu ja että se piti hyväksyä, komissio kuitenkin katsoi, etteivät nämä seikat horjuta sitä, että rahoitusta koskeva oikaisu oli perusteltu.